
I. VISPĀRĪGĀ INFORMĀCIJA 
1.1. Iepirkuma identifikācijas numurs: LU 2024/42_I.
1.2. [bookmark: _Hlk150435179][bookmark: _Hlk150415702][bookmark: _Hlk170378760]Iepirkuma nosaukums: Latvijas Universitātes Rakstu mājas būvniecības projekta pārvaldības audits (turpmāk - Iepirkums).
1.3. Piemērojamā Iepirkuma metode: Publisko iepirkumu likuma (turpmāk – PIL) 9. panta kārtībā.
1.4. Ziņas par pasūtītāju, kontaktpersona:
	Pasūtītāja nosaukums
	Latvijas Universitāte (turpmāk – LU vai Pasūtītājs)

	Adrese
	Raiņa bulvāris 19, Rīga, LV– 1586

	Reģistrācijas Nr. Izglītības un zinātnes ministrijas (IZM) reģistrā 
	3391000218

	PVN maksātāja reģ. Nr.
	LV90000076669

	Tālruņa Nr.
	+ 371 67034301

	   E-pasta adrese
	   iepirkums@lu.lv 

	Kontaktpersona 

Kontaktpersona Iepirkuma norises laikā sniedz tikai organizatorisku informāciju.
	Laura Puķe, LU Juridiskā departamenta Iepirkumu nodaļas juriste
+ 371 67034878

	Darba laiks
	darba dienās no plkst. 8:30 līdz plkst.17:00


1.5. Iepirkuma komisija: Iepirkumu veic ar LU 29.12.2023. rīkojumu Nr. 1-4/556 „Par Latvijas Universitātes iepirkumu komisiju sastāviem” izveidota LU Centralizēto iepirkumu komisija (turpmāk – Komisija).

II. INFORMĀCIJA PAR IEPIRKUMA PRIEKŠMETU
2.1. Iepirkuma priekšmets: Latvijas Universitātes Rakstu mājas būvniecības projekta pārvaldības audits atbilstoši Iepirkuma nolikuma (turpmāk – Nolikums) un tehniskās specifikācijas (turpmāk – Tehniskā specifikācija), kas ir pievienota šā Nolikuma 5. pielikumā, prasībām.
2.2. Galvenais CPV kods: 79212200-5 (iekšējā audita pakalpojumi).
2.3. Iepirkuma līguma izpildes vieta: Latvija, Rīga.
2.4. [bookmark: _Hlk150435398]Paredzamā līgumcena: līdz 41 999,00 EUR, ieskaitot visus piemērojamos nodokļus, izņemot pievienotās vērtības nodokli (turpmāk – PVN).
2.5. [bookmark: _Hlk150435441]Finansējuma avots: LU budžeta līdzekļi.
2.6. Iepirkuma līguma izpildes termiņš: 70 (septiņdesmit) dienas no līguma spēkā stāšanās dienas.
2.7. Piedāvājumu izvēles kritērijs: Nolikuma prasībām atbilstošs saimnieciski visizdevīgākais piedāvājums, kuru nosaka ņemot vērā viszemāko cenu (Finanšu piedāvājuma cena EUR bez PVN). 
2.8. Pretendents nedrīkst iesniegt piedāvājuma variantus. Ja Pretendents iesniedz Piedāvājumu variantus, tie visi ir atzīstami par nederīgiem. 
2.9. Iepirkuma priekšmets nav sadalīts daļās.
III. IEPIRKUMA DOKUMENTĀCIJAS PIEEJAMĪBA, INFORMĀCIJAS APMAIŅA
3.1. Pasūtītājs nodrošina brīvu un tiešu elektronisku pieeju iepirkuma Nolikumam un tā pielikumiem, kuri ir Nolikuma neatņemamas sastāvdaļas, un citiem iepirkuma procedūras dokumentiem Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/1020 šā Iepirkuma profilā (turpmāk – Pircēja profils).
3.2. Nolikums, tā grozījumi un cita informācija par iepirkuma procedūras norisi tiek publicēta Pircēja profilā. Lejupielādējot iepirkuma procedūras dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta Pircēja profilā.
3.3. Informācijas apmaiņa starp Pasūtītāju, piegādātājiem un pretendentiem notiek pa e-pastu: iepirkums@lu.lv[footnoteRef:1] vai iesniedzami Pircēja profilā. Saziņas dokumentā ietver iepirkuma procedūras nosaukumu un identifikācijas numuru. [1:  Pasūtītājam ir saistoši visi uz minēto e-pasta adresi nosūtītie jautājumi neatkarīgi no to iesniegšanas formas (oficiāls dokuments netiek pieprasīts).] 

3.4. Ja piegādātājs ir laikus pieprasījis papildu informāciju par Nolikumu, Komisija to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām un Pircēja profilā publicē atbildes, norādot arī uzdotos jautājumus.

IV. PIEDĀVĀJUMA IESNIEGŠANAS  UN ATVĒRŠANAS KĀRTĪBA, NOFORMĒŠANAS KĀRTĪBA
4.1.  Piedāvājumu iesniegšanas un atvēršanas kārtība:
4.1.1. [bookmark: _Hlk170379068]Saskaņā ar PIL 39. panta pirmo daļu, piedāvājumi ir iesniedzami tikai elektroniski,  izmantojot EIS e – konkursu apakšsistēmu e – konkursu apakšsistēmā noteiktā termiņā.
4.1.2.  Ārpus EIS e – konkursu apakšsistēmas iesniegtie Piedāvājumi tiks atzīti par neatbilstošiem un noraidīti, un neatvērti tiks nosūtīti atpakaļ iesniedzējam;
4.1.3. Piedāvājumu atvēršanai nav paredzēta atklāta Piedāvājumu atvēršanas sanāksme. Piedāvājumu atvēršana notiek izmantojot EIS pieejamos rīkus piedāvājumu elektroniskai saņemšanai un atvēršanai;
4.1.4. Ja pretendents Piedāvājuma datu aizsardzībai izmantojis Piedāvājuma šifrēšanu, pretendentam ne vēlāk kā 15 (piecpadsmit) minūtes pēc Piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.
4.2.  Piedāvājumu noformēšanas kārtība:
4.2.1. Piedāvājums jāiesniedz elektroniski EIS e-konkursu apakšsistēmā), ievērojot šādas pretendenta izvēles iespējas: 
4.2.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas (veidlapas);
4.2.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk., ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
4.2.2. Elektroniski sagatavoto piedāvājumu var šifrēt ar datu aizsardzības rīkiem  (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas iespējām.
4.2.3. Sagatavojot piedāvājumu, pretendents ievēro, ka:
4.2.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā, arī Excel tabulā (tāmēm). Tehniskā specifikācija un pretendenta tehniskais piedāvājums jāaizpilda atsevišķā elektroniskā dokumentā ar Microsoft Office 2010 vai līdzvērtīgā (vai jaunākas programmatūras versijas) rīkiem lasāmā formātā;
4.2.3.2. iesniedzot piedāvājumu, pretendents paraksta piedāvājumu ar EIS piedāvāto elektronisko parakstu (sistēmas paraksts) vai ar drošu elektronisko parakstu. Pieteikumu paraksta pretendenta pārstāvēttiesīgā persona vai tā pilnvarota persona, pievienojot pārstāvību apliecinošu dokumentu (skenēts dokumenta oriģināls PDF formātā). Ja pretendents ir piegādātāju apvienība, pieteikumu jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai;
4.2.3.3. citus dokumentus pretendents pēc saviem ieskatiem ir tiesīgs iesniegt elektroniskā formā gan parakstot ar EIS piedāvāto elektronisko parakstu, gan parakstot ar drošu elektronisko parakstu.
4.2.4. Iesniedzot piedāvājumu, pretendents pilnībā atzīst visus Iepirkuma nolikumā (t.sk., tā pielikumos un formās, kuras ir ievietotas EIS e-konkursu apakšsistēmas šī Iepirkuma sadaļā) ietvertos nosacījumus.
4.2.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā, ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas, jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai. Ja piedāvājums saturēs kādu no šajā punktā minētajiem riskiem, tas netiks izskatīts.
4.2.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 „Dokumentu izstrādāšanas un noformēšanas kārtība”. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
4.2.7. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (t.sk., ņemot vērā arī PIL 38.panta astotās daļas regulējumu).
4.2.8. Piedāvājums jāsagatavo latviešu valodā, atbilstoši Valsts valodas likuma prasībām. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
4.2.9. Ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., nolikumā iekļautā informācija.
4.2.10. Pretendentam ir pilnībā jāsedz piedāvājuma sagatavošanas un iesniegšanas izmaksas.
4.2.11. Iesniegtie piedāvājumi, izņemot, ja Pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā.

V. PRETENDENTU KVALIFIKĀCIJAS PRASĪBAS UN IESNIEDZAMIE DOKUMENTI

	5.1.  Pretendentam jāatbilst šādām kvalifikācijas prasībām:
	5.2. Lai pierādītu atbilstību Pasūtītāja noteiktajām kvalifikācijas prasībām, Pretendentam jāiesniedz šādi dokumenti:

	5.1.1. Pretendents ir fiziska vai juridiska persona, šādu personu apvienība jebkurā to kombinācijā, kas attiecīgi piedāvā veikt Nolikuma prasībām atbilstošu Pakalpojumu.
	5.2.1. Pretendenta pieteikums par piedalīšanos Iepirkumā, kas sagatavots atbilstoši Nolikuma 1. pielikumā noteiktajam.


	5.1.2. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām (ja attiecināms).

	5.2.2. Latvijas Republikā reģistrēta pretendenta reģistrācijas faktu Komisija pārbauda attiecīgajās publiski pieejamajās datubāzēs.
 Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām. Ja attiecīgās valsts normatīvais regulējums neparedz reģistrācijas dokumenta izdošanu, tad pretendents Nolikuma 1. pielikumā norāda kompetento iestādi attiecīgajā valstī, kas var apliecināt reģistrācijas faktu.

	5.1.3. Pretendents ir neatkarīgi izstrādājis piedāvājumu dalībai Iepirkumā.
	5.2.3. Pretendenta iesniegts apliecinājums 
par neatkarīgi izstrādātu piedāvājumu  Iepirkumā, kas sagatavots atbilstoši Nolikuma 2. pielikumā “Apliecinājums par neatkarīgi izstrādātu piedāvājumu” noteiktajai veidlapai.

	5.1.4. Pretendentam iepriekšējo trīs gadu laikā (sākot no 01.01.2021. līdz nolikumā noteiktajam piedāvājumu iesniegšanas termiņa beigām) ir pieredze vismaz 2 (divu) līgumu izpildē:
5.1.4.1. vismaz 1 (viena) infrastruktūras attīstības projekta auditā vai risku vadībā, vai uzraudzībā, kur infrastruktūras attīstības projekta budžets pārsniedz 10 (desmit) miljonus EUR;
5.1.4.2. vismaz 1 (vienā) projektu vadības procesa izpētē, veicot novērtējumu par projektu vadības realizāciju, kur izpētāmā projekta budžets pārsniedz 1 (vienu) miljonu EUR.
	5.2.4. Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz Pretendenta pieredzes apraksts saskaņā ar nolikuma 3. pielikumā pievienoto formu, pievienojot dokumentus, kas apliecina sniegto informāciju.

	5.1.5. [bookmark: _Hlk150436134]Pretendentam audita veikšanai jāpiesaista vismaz šādi speciālisti:
5.1.5.1. projekta audita vadītājs – vadošais eksperts, kuram iepriekšējo  trīs gadu laikā (sākot no 01.01.2021. līdz nolikumā noteiktajam piedāvājumu iesniegšanas termiņa beigām) ir pieredze projektu audita vadībā vai risku vadībā vai uzraudzības vadībā vismaz 1 (vienam) infrastruktūras attīstības projektam ar budžetu virs 10 (desmit) miljoniem EUR;
5.1.5.2. jurists, kuram iepriekšējo  trīs gadu laikā (sākot no 01.01.2021. līdz nolikumā noteiktajam piedāvājumu iesniegšanas termiņa beigām) ir pieredze  iepirkumu atbilstības izvērtēšanā vismaz 1 (vienam) infrastruktūras attīstības projektam ar budžetu virs 1 miljona EUR;
5.1.5.3. eksperts ar augstāko izglītību būvniecības jomā un, kuram iepriekšējo  trīs gadu laikā (sākot no 01.01.2021. līdz nolikumā noteiktajam piedāvājumu iesniegšanas termiņa beigām) ir pieredze vismaz 1 (viena) infrastruktūras attīstības projekta ar budžetu virs 10 (desmit) miljoni EUR, projektēšanas un būvniecības procesa vadībā, t.sk. risku vadībā un uzraudzībā;
5.1.5.4. eksperts, kuram iepriekšējo  trīs gadu laikā (sākot no 01.01.2021. līdz nolikumā noteiktajam piedāvājumu iesniegšanas termiņa beigām) ir pieredze   būvdarbu izmaksu sadārdzinājumu palielinājumu izvērtēšanā vai sagatavošanā vismaz 1 (vienam) projektam ar budžetu virs 1 (viena) miljona EUR;
5.1.5.5. projekta pārvaldības speciālists, kuram iepriekšējo 3 gadu laikā (sākot no 01.01.2021. līdz nolikumā noteiktajam piedāvājumu iesniegšanas termiņa beigām) ir pieredze vismaz 1 (viena) projekta īstenošanā, kura ietvaros izstrādāti infrastruktūras attīstības projekta ar projekta budžetu virs 1 (viena) miljona EUR, labas pārvaldības, uzraudzības un risku vadības principi;
5.1.5.6. eksperts nekustamo īpašumu vērtēšanā ar Latvijas Republikā spēkā esošu sertifikātu, kas apliecina personas kvalifikāciju profesionāli noteikt nekustamā īpašuma tirgus vērtību;
5.1.5.7. eksperts finanšu modelēšanā, kuram iepriekšējo  trīs gadu laikā (sākot no 01.01.2021. līdz nolikumā noteiktajam piedāvājumu iesniegšanas termiņa beigām)  ir pieredze vismaz 1 (viena) vismaz 10 (desmit) miljonu EUR liela projekta naudas plūsmas sagatavošanā.
	5.2.5. Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi dokumenti: Pretendenta piedāvāto speciālistu pieredzes apraksts saskaņā ar nolikuma 4. pielikumā pievienoto formu un pievienojot dokumentus, kas apliecina sniegto informāciju, kas apliecina speciālista atbilstību nolikuma 5.1.5. apakšpunkta prasībām.

	5.1.6. Pretendents Līguma izpildei ir tiesīgs piesaistīt apakšuzņēmējus un balstīties uz citu personu iespējām, lai apliecinātu savu atbilstību kvalifikācijas prasībām.

	5.2.6. Pretendentam Nolikuma 1. pielikuma “Pieteikums dalībai Iepirkumā” sadaļā “Apakšuzņēmējs un/vai persona, uz kuras iespējām Pretendents balstās kvalifikācijas apliecināšanai” ir jāietver apakšuzņēmēju un personu, uz kuru iespējām tas balstās, lai apliecinātu savu atbilstību kvalifikācijas prasībām, saraksts. Sarakstā pretendents norāda apakšuzņēmējam izpildei nododamo darbu apjomu (procentos) no Līguma kopējās cenas, kā arī Līguma daļas, kuras nodos izpildei apakšuzņēmējiem.


5.3. Piegādātāji, kas apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu pretendentu, tādējādi Nolikumā noteiktās kvalifikācijas prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā, izņemot Nolikuma 5.1.2. apakšpunktā noteikto, kas ir izpildāms katram piegādātāju apvienības dalībniekam atsevišķi.
5.4. Gadījumā, ja pretendents ir piegādātāju apvienība, tad iesniedzot piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz šā Iepirkuma realizāciju un piedalīšanos Līguma izpildē un atbildības sadalījumu.
5.5. Ja pretendents ir piegādātāju apvienība, tad piegādātāju apvienība iesniedz apliecinājumu, ka gadījumā, ja piegādātāju apvienība tiks noteikta par uzvarētāju šajā Iepirkumā, 10 (desmit) darba dienu laikā piegādātāju apvienība normatīvajos aktos noteiktā kārtībā reģistrēs pilnsabiedrību vai komandītsabiedrību, vai normatīvajos aktos noteiktā kārtībā noslēgs sabiedrības līgumu. Pirms Līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. 
5.6. Gadījumā, ja pretendents pieaicina apakšuzņēmēju (-us), tad iesniedzot piedāvājumu, pretendents iesniedz pretendenta un apakšuzņēmēja (-u) parakstītu dokumentu (apliecinājumu vai vienošanos), kas apliecina apakšuzņēmēja (-u) piekrišanu būt par apakšuzņēmēju (-iem), apakšuzņēmējam (-iem) nododamās Līguma daļas aprakstu un apjomu procentos un atbildības sadalījumu.
5.7. Ja pretendents balstās uz citas personas iespējām, lai apliecinātu savu atbilstību Nolikumā noteiktajām kvalifikācijas prasībām, pretendentam ir pienākums pierādīt Pasūtītājam, ka viņa rīcībā būs nepieciešamie resursi, iesniedzot šīs personas un pretendenta parakstītu apliecinājumu vai vienošanos par sadarbību un/vai resursu nodošanu pretendenta rīcībā Līguma izpildei.
5.8. Pretendentam savā piedāvājumā jānorāda visi apakšuzņēmēji (tajā skaitā apakšuzņēmēja apakšuzņēmēji),  kuru sniedzamo pakalpojumu vērtība ir 10 000 EUR (desmit tūkstoši euro) no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu
5.9.  Pretendentam 1. pielikumā norādīto apakšuzņēmēju nomaiņa vai jaunu apakšuzņēmēju piesaistīšana rakstveidā jāsaskaņo ar Pasūtītāju.
5.10. Informācija pretendentiem par Eiropas vienoto iepirkuma procedūras dokumentu:
5.10.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no Iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
5.10.2. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
5.10.3. Pasūtītājam jebkurā Iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma procedūras dokumentos noteiktajām pretendentu atlases prasībām.
5.10.4. Nolikuma 5.10. apakšpunktā minētais Eiropas vienotais iepirkuma procedūras dokuments ir pieejams aizpildīšanai doc. formātā: http://espd.eis.gov.lv. 

VI. PRETENDENTA TEHNISKĀ UN FINANŠU PIEDĀVĀJUMA IZVĒRTĒŠANAI IESNIEDZAMIE DOKUMENTI
6.1. Pretendentam jāiesniedz šādi pretendenta tehniskā un finanšu piedāvājuma izvērtēšanai nepieciešamie dokumenti:
6.1.1. Tehniskais piedāvājums, kas sagatavots atbilstoši Nolikuma 5. pielikumā “Tehniskā specifikācija un pretendenta tehniskais piedāvājums” noteiktajām prasībām;
6.1.2. Finanšu piedāvājums, kas sagatavots atbilstoši Nolikuma 6. pielikumā “Finanšu piedāvājums” noteiktajām prasībām. Finanšu piedāvājumā norādītajās cenās jāiekļauj visas izmaksas, kas attiecas un ir saistītas ar Līguma izpildi, tajā skaitā visi ar pakalpojuma veikšanu saistītie izdevumi un visi Latvijas Republikas normatīvajos aktos paredzētie nodokļi, izņemot PVN;
6.1.3. Pretendenta finanšu piedāvājumā norādītajai pakalpojuma cenai ir jābūt nemainīgai visā Līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas izmaiņām, un šo procesu radītās sekas pretendentam ir jāprognozē un jāaprēķina, sagatavojot finanšu piedāvājumu.

VII. PIEDĀVĀJUMU VĒRTĒŠANA UN IZVĒLES KRITĒRIJI
7.1. Komisija pārbauda pretendentu iesniegto piedāvājumu atbilstību šajā Nolikumā norādītajām prasībām. Par atbilstošiem tiek uzskatīti tikai tie pretendentu piedāvājumi, kuri atbilst visām Nolikumā norādītajām prasībām.
7.2. Ja, pārbaudot piedāvājumā sniegto informāciju, Pasūtītājs konstatē, ka tā neatbilst Nolikumā noteiktajām prasībām, pretendents tiek izslēgts no turpmākas dalības Iepirkumā.
7.3. Ja Pasūtītājam rodas šaubas par iesniegtās dokumenta kopijas autentiskumu, tas pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
7.4. Ja Pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
7.5. Ja Pasūtītājs saskaņā ar šī Nolikuma 7.4. apakšpunktā noteikto ir pieprasījis izskaidrot vai papildināt piedāvājumā ietverto pretendenta iesniegto informāciju, bet pretendents to nav izdarījis atbilstoši Pasūtītāja noteiktajām prasībām, Pasūtītājs piedāvājumu vērtē pēc tā rīcībā esošās informācijas.
7.6. Komisija veic piedāvājumu vērtēšanu šādā kārtībā:
7.6.1. Komisija veic piedāvājumu noformējuma pārbaudi atbilstoši Nolikuma IV. sadaļā norādītajām piedāvājuma noformēšanas prasībām. Ja Komisija konstatē būtiskas neatbilstības Nolikumā ietvertajām noformēšanas prasībām, kas ietekmē iespēju izvērtēt pretendenta piedāvājumu, pretendents tiek noraidīts un Komisija piedāvājumu tālāk nevērtē.
7.6.2. Komisija veic tehnisko piedāvājumu atbilstības pārbaudi, kuras laikā izvērtē tehnisko piedāvājumu atbilstību Nolikuma VI. sadaļā un 5. pielikumā “Tehniskā specifikācija un pretendenta tehniskais piedāvājums” noteiktajām prasībām. Ja pretendenta tehniskais piedāvājums neatbilst Nolikumā noteiktajām prasībām, Komisija noraida pretendenta piedāvājumu.
7.6.3. Komisija veic pretendenta iesniegtā finanšu piedāvājuma atbilstības pārbaudi atbilstoši Nolikuma VI. sadaļā un 6. pielikumā “Finanšu piedāvājums” noteiktajām prasībām. Ja pretendenta finanšu piedāvājums neatbilst Nolikuma prasībām, Komisija noraida pretendenta piedāvājumu.
7.6.4. Komisija pārbauda, vai finanšu piedāvājumā nav aritmētisku kļūdu. Ja Komisija finanšu piedāvājumā konstatē aritmētiskas kļūdas, tā šīs kļūdas izlabo.
7.6.5. Par aritmētisko kļūdu labojumiem un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
7.6.6. [bookmark: page9]Komisija veic pretendenta kvalifikācijas atbilstības pārbaudi tikai tam pretendentam, kuram būtu piešķiramas Līguma slēgšanas tiesības. Kvalifikācijas atbilstības pārbaudes laikā Komisija veic Nolikuma V. sadaļā noteikto kvalifikācijas dokumentu pārbaudi, lai pārliecinātos, vai pretendents atbilst Nolikuma V. sadaļā noteiktajām pretendentu kvalifikācijas prasībām. Ja piedāvājums neatbilst Nolikumā noteiktajām kvalifikācijas prasībām, Komisija noraida pretendenta piedāvājumu.
7.7. Komisija izvēlas saimnieciski visizdevīgāko piedāvājumu ar viszemāko piedāvāto cenu no pretendentu piedāvājumiem, kas atbilst visām Nolikumā noteiktajām prasībām.
7.8. Ja, vērtējot pretendentu finanšu piedāvājumus, Komisija konstatēs, ka diviem vai vairākiem pretendentiem ir vienādi finanšu piedāvājumi un tie atbilst visām Nolikumā noteiktajām prasībām, tad Komisija izvēlas piedāvājumu, kuru iesniedzis pretendents, kura 5.1.5.1. punktā norādītajam speciālistam ir vislielākā pieredze. Ja arī 5.1.5.1. punktā norādīto speciālistu pieredze būs vienāda, tad Komisija izvēlas piedāvājumu, kura pretendenta 5.1.5.3. punktā norādītajam speciālistam  ir vislielākā pieredze.
7.9. Komisija pārbaudīs, vai pretendents, kuram būtu piešķiramas līguma slēgšanas tiesības, nav izslēdzams no dalības Iepirkumā atbilstoši Starptautisko un Latvijas Republikas nacionālo sankciju likuma 11.1 panta noteikumiem.
7.10. Komisija par uzvarētāju atzīs pretendentu, kurš izraudzīts atbilstoši Nolikumā noteiktajām prasībām un kritērijiem.
7.11. Triju darbdienu laikā pēc Komisijas lēmuma pieņemšanas Pasūtītājs informē visus pretendentus par Iepirkumā izraudzīto pretendentu un sniedz tiem PIL 9. panta trīspadsmitajā daļā minēto lēmumā norādāmo informāciju vai nosūta minēto lēmumu, kā arī nodrošina brīvu un tiešu elektronisku piekļuvi Komisijas lēmumam par rezultātiem EIS e-konkursu apakšsistēmā (https://www.eis.gov.lv/EKEIS/Supplier/).

VIII. KOMISIJAS TIESĪBAS UN PIENĀKUMI
8.1. Komisijas tiesības:
8.1.1. pieprasīt, lai pretendents precizē informāciju par savu piedāvājumu, ja tas nepieciešams piedāvājuma noformējuma pārbaudei, pretendenta kvalifikācijas pārbaudei, kā arī piedāvājuma vērtēšanai;
8.1.2. pieaicināt ekspertu piedāvājumu vērtēšanas procesā, tajā skaitā piedāvājuma noformējuma pārbaudes un pretendentu kvalifikācijas atbilstības pārbaudes  procesā;
8.1.3. jebkurā brīdī pārtraukt Iepirkumu, ja tam ir objektīvs pamatojums.
8.2. Komisijas pienākumi:
8.2.1. nodrošināt Iepirkuma norisi un dokumentēšanu atbilstoši PIL prasībām;
8.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
8.2.3. pēc ieinteresēto personu pieprasījuma sniegt informāciju par šo Nolikumu;
8.2.4. vērtēt pretendentus un to iesniegtos piedāvājumus saskaņā ar normatīvajiem aktiem un šo Nolikumu.

IX. PRETENDENTA TIESĪBAS UN PIENĀKUMI
9.1. Pretendenta tiesības:
9.1.1. pieprasīt Pasūtītājam papildu informāciju par Nolikumā iekļautajiem nosacījumiem;
9.1.2. iesniegt piedāvājumu;
9.1.3. pirms piedāvājumu iesniegšanas termiņa beigām grozīt, papildināt vai atsaukt iesniegto piedāvājumu. 
9.2. Pretendenta pienākumi:
9.2.1. sagatavot piedāvājumu atbilstoši Nolikuma prasībām;
9.2.2. sniegt Pasūtītājam patiesu informāciju;
9.2.3. sniegt atbildes uz Komisijas pieprasījumiem par papildu informāciju, kas nepieciešama piedāvājuma vērtēšanai, tajā skaitā piedāvājuma noformējuma pārbaudei un pretendentu kvalifikācijas pārbaudei;
9.2.4. segt visas izmaksas, kas saistītas ar piedāvājuma sagatavošanu un iesniegšanu.

X. INFORMĀCIJA PAR LĪGUMU
10.1. Līguma projekts ir iekļauts Nolikumā (skatīt Nolikuma 7. pielikumu “Pakalpojuma līgums (projekts)”). Iesniedzot piedāvājumu, pretendents piekrīt visiem Līguma noteikumiem un apņemas tos pildīt.
10.2. Pasūtītājs slēdz Līgumu ar Komisijas izraudzīto pretendentu, kurš iesniedzis Nolikuma prasībām atbilstošu piedāvājumu (saimnieciski visizdevīgākais piedāvājums, kuru nosaka ņemot vērā viszemāko cenu (EUR bez PVN).
10.3. Līgumu sagatavo Pasūtītājs un iesniedz tam pretendentam, par kuru Komisija pieņēmusi lēmumu slēgt Līgumu.
10.4. Ja Iepirkumā izraudzītais pretendents nenoslēdz Līgumu ar Pasūtītāju, tiek uzskatīts, ka viņš ir atteicies no Iepirkuma pildīšanas, un Pasūtītājs ir tiesīgs pieņemt lēmumu slēgt Līgumu ar nākamo pretendentu, kurš iesniedzis Nolikuma prasībām atbilstošu piedāvājumu (nākamais saimnieciski visizdevīgākais piedāvājums, kuru nosaka ņemot vērā nākamo viszemāko cenu (EUR bez PVN)).
10.5. Atbilstoši PIL 9. panta septiņpadsmitajā daļā noteiktajam, desmit darbdienu laikā pēc tam, kad noslēgts Līgums, Pasūtītājs sagatavo un Iepirkumu uzraudzības biroja publikāciju vadības sistēmā publicē informatīvu paziņojumu par noslēgto Līgumu.
10.6. Desmit darbdienu laikā pēc tam, kad stājas spēkā Līgums vai tā grozījumi, Pasūtītājs savā pircēja profilā EIS e-konkursu apakšsistēmā (https://www.eis.gov.lv/EKEIS/Supplier/) ievieto attiecīgi Līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Līguma un tā grozījumu teksts ir pieejams Pasūtītāja pircēja profilā vismaz visā Līguma darbības laikā, bet ne mazāk kā 36 mēnešus pēc Līguma spēkā stāšanās dienas.


11. NOLIKUMA PIELIKUMI:
1. pielikums – “Pretendenta pieteikums dalībai Iepirkumā” (veidlapa);
[bookmark: _Hlk150418565]2. pielikums – “Apliecinājums par neatkarīgi izstrādātu piedāvājumu (veidlapa)”;
[bookmark: _Hlk150963650]3. pielikums – “Pretendenta pieredzes apraksts (veidlapa);
4. pielikums  – “Speciālista pieredzes apraksts” (veidlapa);
5. pielikums – “Tehniskā specifikācija un pretendenta tehniskais piedāvājums” (veidlapa);
6. pielikums – “Finanšu piedāvājums” (veidlapa);
7. pielikums – “Pakalpojuma līgums (projekts)”.

